חנה קנייזבה-מיננקו

חָנָה וִיקְטוֹרִיבְנָה קְנְייָזֶבָה-מִינֶנְקוֹ (באוקראינית: Анна Вікторівна Князєва-Міненко; נולדה ב-25 בספטמבר 1989) היא אתלטית ישראלית-אוקראינית בקפיצה לרוחק ובקפיצה משולשת. עד שנת 2012, ייצגה את אוקראינה, והייתה סגנית אלופת אירופה לנוער (הנגלו 2007) בקפיצה משולשת. קנייזבה-מיננקו, המייצגת את ישראל משנת 2013, היא אלופת ישראל וגם מחזיקה בשיא ישראל בקפיצה לרוחק, היא סגנית אלופת העולם (בייג'ינג 2015), סגנית אלופת אירופה (אמסטרדם 2016), שלישית באליפות אירופה באולם (פראג 2015), רביעית באולימפיאדה (לונדון 2012), חמישית באולימפיאדה (ריו דה ז'ניירו 2016), רביעית באליפות העולם (לונדון 2017), שישית באולימפיאדת טוקיו (2020) וזוכת מדליית ארד באליפות אירופה (מינכן 2022). נולדה בשם אנה ויקטוריבנה קנייזבה (Анна Вікторівна Князєва) בעיר פריאסלאב-חמלניצקי, באוקראינה הסובייטית. הוריה הם ולנטינה, עובדת דואר, וויקטור, גמלאי מהצבא האוקראיני. יש לה עוד אחות אחת. היא גדלה בעיר צ'רקאסי. בילדותה אהבה כדורסל וכדורעף, והחלה בפעילות ספורטיבית בריצה בגיל 8. היא התאמנה בהדרכתו של אנטולי גלופצוב, מאמנה של האלופה האולימפית ושיאנית העולם בקפיצה משולשת אינסה קראבץ. מגיל 14 גרה בקייב, שם למדה בבית ספר לספורטאים. באליפות אירופה באתלטיקה לנוער, שנערכה בהנגלו שבהולנד בשנת 2007, זכתה קנייזבה במדליית כסף בקפיצה משולשת, בשיא אישי חדש של 13.85 מטר. בנוסף לכך, היא סיימה במקום 14 בקפיצה לרוחק בתוצאה של 5.88 מטר. באליפות העולם באתלטיקה לנוער, שנערכה בבידגושץ' שבפולין בשנת 2008, סיימה קנייזבה במקום רביעי בקפיצה משולשת בתוצאה של 13.61 מטר. באליפות אירופה באתלטיקה עד גיל 23, שנערכה באוסטרבה שבצ'כיה ביולי 2011, סיימה קנייזבה במקום חמישי בקפיצה משולשת בתוצאה של 13.61 מטר ובמקום 20 בקפיצה לרוחק בתוצאה של 5.85 מטר. באוניברסיאדה שנערכה בשנג'ן שבסין באוגוסט אותה שנה היא סיימה במקום רביעי בקפיצה משולשת בתוצאה של 14.15 מטר ובמקום 20 בקפיצה לרוחק בתוצאה של 5.94 מטר. באליפות העולם באתלטיקה באולם, שנערכה באיסטנבול שבטורקיה במרץ 2012, סיימה קנייזבה במקום 21 בקפיצה משולשת בתוצאה של 13.65 מטר. בתחרות שנערכה ביאלטה שבחצי האי קרים שבאוקראינה ב-28 במאי אותה שנה, היא קבעה בקפיצה לרוחק שיא אישי חדש של 6.40 מטר. שבועיים לאחר מכן, בתחרות שנערכה אף היא ביאלטה ב-15 ביוני, היא קבעה בקפיצה משולשת שיא אישי חדש של 14.71 מטר. שם הכירה במהלך האימונים את בעלה אנטולי מיננקו, אלוף ישראל בקרב עשר בשנים 2010 ו-2011, שעלה לארץ מקזחסטן. באולימפיאדת לונדון (2012), סיימה קנייזבה במקום רביעי בקפיצה משולשת בתוצאה של 14.56 מטר. חודש לאחר המשחקים האולימפיים, היגרה קנייזבה לישראל בעקבות מיננקו והשניים נישאו בסוף אותה שנה. החלה לייצג את ישראל, ובמסגרת ליגת היהלום שנערכה בסן-דני, פריז שבצרפת, ב-6 ביולי 2013, סיימה במקום שני בקפיצה משולשת בתוצאה של 14.58 מטר, אחרי קתרין איברגואן מקולומביה (14.69 מטר) ולפני אולגה סלדוחה מאוקראינה (14.55 מטר). שלושה שבועות לאחר מכן, בתחרות שנערכה בראשון לציון ב-29 ביולי, היא קבעה בקפיצה לרוחק תוצאה של 6.34 מטר. באליפות העולם, שנערכה במוסקבה שברוסיה באוגוסט אותה שנה סיימה קנייזבה-מיננקו במקום שישי בקפיצה משולשת, בתוצאה של 14.33 מטר, שקבעה כבר בקפיצתה הראשונה. בשלב המוקדמות בקפיצה, היא קבעה תוצאה של 14.46 מטר בקפיצתה השלישית, לאחר שתי פסילות, ועלתה לשלב הגמר מהמקום השלישי. באליפות ישראל באתלטיקה, שנערכה ביולי 2014, זכתה קנייזבה-מיננקו במדליית זהב בקפיצה לרוחק בשיא ישראלי חדש של 6.52 מטר, לפני יפעת זליקוביץ' (5.95 מטר) ויוליה פושקריוב (5.87 מטר), שתיהן ממכבי השגים ראשון לציון. קנייזבה-מיננקו התאמנה בהדרכתו של אלכס מרמן, והייתה חברה במועדון מכבי תל אביב. באליפות אירופה באתלטיקה באולם, שנערכה בפראג במרץ 2015, זכתה קנייזבה-מיננקו במדליית הארד בקפיצה משולשת בשיא ישראלי חדש של 14.49 מטר, אחרי יקטרינה קונבה מרוסיה (14.69 מטר) וגבריאלה פטרובה מבולגריה (14.52 מטר). כבר בשלב המוקדמות ממנו העפילה מהמקום הראשון, קבעה שיא ישראלי חדש של 14.40 מטר. בתחרות פרימיום של התאחדות האתלטיקה האירופית, שנערכה בפראג ביוני אותה שנה, זכתה במדליית כסף בקפיצה משולשת בשיא ישראלי חדש של 14.61 מטר, אחרי גבריאלה פטרובה מבולגריה, שקבעה שיא אישי חדש של 14.64 מטר ולפני כריסטינה גיריש מגרמניה (14.17 מטר). סגנית אלופת עולם באליפות העולם שנערכה בבייג'ינג, סין באוגוסט אותה שנה זכתה קנייזבה-מיננקו במדליית כסף בקפיצה משולשת בשיא ישראלי ואישי חדש של 14.78 מטר, אחרי קתרין איברגואן מקולומביה (14.90 מטר) ולפני אולגה ריפקובה מקזחסטן (14.77 מטר). ב-2016 עברה למועדון מכבי חיפה. באליפות אירופה, שנערכה באמסטרדם, הולנד ביולי 2016, זכתה קנייזבה-מיננקו במדליית כסף בקפיצה משולשת בתוצאה של 14.51 מטר. בכך הייתה לאתלטית הישראלית האישה הראשונה שזוכה במדליה באליפות אירופה באצטדיון. באולימפיאדת ריו דה ז'ניירו (2016), סיימה קנייזבה-מיננקו במקום חמישי בקפיצה משולשת בתוצאה של 14.68 מטר. בפברואר 2017, עברה קנייזבה-מיננקו ניתוח בכף הרגל, עקב פציעה קשה בעקב. עם זאת, באליפות אירופה לאומות דרג ב' שנערכה בישראל ביוני, היא ניצחה בקפיצה משולשת בתוצאה של 14.17 מטר וקבעה את הקריטריון לאליפות העולם. באליפות העולם, שנערכה בלונדון באוגוסט אותה שנה, סיימה בקפיצה משולשת במקום הרביעי בתוצאה של 14.42 מטר. באליפות ישראל, שנערכה בתחילת יולי זכתה מיננקו בשתי מדליות זהב. בקפיצה משולשת קבעה תוצאה של 14.13 מטר, ובקפיצה לרוחק קבעה שיא עונתי של 6.34 מטר. חודש לאחר מכן, השתתפה מיננקו באליפות אירופה באתלטיקה, וסיימה במקום החמישי בתוצאה של 14.37 מטר. בשלב המוקדמות קבעה שיא עונתי בתוצאה של 14.41 מטר. באליפות ישראל, שנערכה בסוף יולי זכתה מיננקו בשתי מדליות זהב. בקפיצה משולשת בתוצאה של 13.95 מטר, ובקפיצה לרוחק בתוצאה של 6.22 מטר. באותה תחרות היא נפצעה, ולכן לא השתתפה באליפות העולם שנערכה בדוחה מאוחר יותר. במרץ 2021, החלה להתאמן בהדרכתו של רוגל נחום. במסגרת סבב הגביע הביניבשתי שנערכה במדריד ב-19 ביוני 2021, סיימה קנייזבה-מיננקו במקום שישי בקפיצה משולשת בתוצאה של 14.36 מטר, ובכך קבעה את הקריטריון האולימפי. באולימפיאדה זו, הופיעה במשחקים האולימפיים בשלישית. במוקדמות הקפיצה המשולשת באולימפיאדה, היא סיימה שמינית עם תוצאה של 14.36 מטר, העפילה לגמר, וסיימה במקום השישי עם תוצאה של 14.60 מטר, תוצאתה הטובה ביותר מאז 2016. באליפות העולם באתלטיקה, שנערכה ביוג'ין, לא הצליחה מיננקו להעפיל לגמר מהמוקדמות. באליפות אירופה באתלטיקה 2022 שנערכה במינכן זכתה מיננקו במדליית הארד. ביוני 2024 החליטה מיננקו לסיים את העונה בשל פציעה בגיד אכילס. בשל כך, לא נכללה בסגל האולימפי לאולימפיאדת פריז. בשנת 2012, באליפות העולם באתלטיקה באולם שנערכה באיסטנבול, הכירה במהלך האימונים את בעלה, ספורטאי ישראלי, אנטולי מיננקו (אלוף ישראל בקרב עשר; 2010 ו-2011), שעלה לישראל מקזחסטן הסובייטית. כחודש לאחר המשחקים האולימפיים של 2012, היגרה קנייזבה לישראל בעקבות בן-זוגה מיננקו, והשניים נישאו בסוף אותה שנה. במאי 2013, קיבלה אזרחות ישראלית מתוקף נישואיהם. השניים מתגוררים בתל אביב. במקביל לקריירה הספורטיבית, עובדת כבודקת תוכנה בחברת הייטק. דצמבר 2015, פרס הספורט הישראלי מטעם משרד התרבות והספורט, על הצטיינות בתחומה. בטקס הפתיחה של אולימפיאדת טוקיו 2020, התכבדה בנשיאת דגל המשלחת הישראלית יחד עם יעקב טומרקין. קפיצה לרוחק: 6.52 מטר (2014) - שיא ישראל קפיצה משולשת: 14.78 מטר (2015) - שיא ישראל קפיצה לרוחק: 6.26 מטר (2012) קפיצה משולשת: 14.49 מטר (2015) מדיה וקבצים בנושא חנה קנייזבה-מיננקו בוויקישיתוף חנה קנייזבה-מיננקו, ברשת החברתית פייסבוק חנה קנייזבה-מיננקו, ברשת החברתית אינסטגרם חנה קנייזבה-מיננקו, באתר הוועד האולימפי הבין-לאומי חנה קנייזבה-מיננקו, באתר olympedia.org חנה קנייזבה-מיננקו, באתר התאחדות האתלטיקה הבין-לאומית חנה קנייזבה-מיננקו, באתר ליגת היהלום חנה קנייזבה-מיננקו, באתר Track and Field (נשים) חנה קנייזבה-מיננקו, באתר הוועד האולימפי בישראל ניר שועלי, כלה מאוקראינה: הקפיצה של קנייזבה, באתר nrg‏, 20 בספטמבר 2012 אבינעם פורת, מדלגת לריו: התקווה הישראלית באתלטיקה, באתר ynet, 28 במרץ 2014 אורי טלשיר, טלי קרופקין, חנה קנייזבה־מיננקו קופצת בעקבות האהבה, באתר הארץ, 4 במרץ 2015 אהרל'ה ויסברג ולימור שפיגל, באה מאהבה, באתר ישראל היום, 21 באוגוסט 2015 אבינעם פורת, קנייזבה-מיננקו: "כבר בילדותי התעניינתי בישראל, הנבואה הגשימה את עצמה", באתר ynet, 25 בדצמבר 2015 נדב צנציפר, "היו צריכים לפרגן יותר על ההישג שלי", באתר ynet, 26 באוגוסט 2016 ערן נבון, מכוונת רחוק, באתר ישראל היום, 19 בספטמבר 2017 איתמר קציר, שנה לפני האולימפיאדה, התקווה הגדולה למדליה ישראלית באתלטיקה החליפה ענף. למה?, באתר הארץ, 3 בפברואר 2019 אסי ממן, ‏חנה קנייזבה מיננקו: מאמינה שאפתיע בטוקיו, באתר ONE‏, 1 באוקטובר 2019 אמנון הררי, חנה מיננקו לא דומה לשום ספורטאי ישראלי, באתר הארץ, 30 ביולי 2021 יואב כהן, המסלול שלי | "בבוקר אני מגיעה למשרד, ואחרי צהריים מתאמנת. אין לי הרבה זמן פנוי", באתר TheMarker‏, 16 באפריל 2023 חנה קנייזבה-מיננקו: "לא לוזרית שבורחת, לעולם לא ארים ידיים" | ריאיון בלעדי, באתר ynet, 4 באוגוסט 2021 דיאמונד ליג: קנייזבה סיימה שנייה, תוצאת השנה לבולט, באתר וואלה, 6 ביולי 2013 אורי טלשיר, אלכס מרמן: "אנסה לגעת עם חנה קנייזבה־מיננקו בשיא העולם", באתר הארץ, 28 בספטמבר 2015 אורן קורנפלד‏, אליפות אירופה באולם: מדליית ארד לחנה קנייזבה, שקבעה 14.49, באתר וואלה, 8 במרץ 2015 איתמר קציר, ניסינו להבין למה עיריית חיפה הפסיקה לתמוך באתלטיקה. ואז זה נהיה מוזר, באתר הארץ, 9 בינואר 2021 יאיר צוקר, ‏הספורטאיות הישראליות נאבקו עד הרגע האחרון אך לא זכו במדליה, באתר דבר העובדים בארץ ישראל, 15 באוגוסט 2016 עמית קרקו, ‏חנה קנייזבה מיננקו סיימה ראשונה, אכזבה לסנפורד, באתר ONE‏, 24 ביוני 2017 IAAF: Live - IAAF World Championships, iaaf.org אסי ממן, ‏רוגל נחום החל לאמן את חנה קנייזבה מיננקו, באתר ONE‏, 15 במרץ 2021 Meeting Madrid 2021, World Athletics Continental Tour, 18–19 JUN 2021 (באנגלית) יניב טוכמן‏, קפיצה משולשת: חנה קנייזבה-מיננקו סיימה במקום השישי, שיא עולם לרוחאס, באתר וואלה, 1 באוגוסט 2021 זאב אברהמי, מינכן, אדירה: חנה מיננקו זכתה בארד בקפיצה משולשת באליפות אירופה, באתר ynet, 19 באוגוסט 2022 אסי ממן, ‏מיננקו לא תשתתף באולימפיאדה בעקבות פציעה, באתר ONE‏, 9 ביוני 2024 אהרל'ה ויסברג ולימור שפיגל, באה מאהבה, באתר ישראל היום, 21 באוגוסט 2015 אלון סיני, ISRAELI KNYAZYEVA-MINENKO WINS HISTORIC MEDAL IN EURO INDOORS, באתר ג'רוזלם פוסט, 9 במרץ 2015 יואב כהן, "בבוקר אני מגיעה למשרד, ואחרי צהריים מתאמנת. אין לי הרבה זמן פנוי", באתר TheMarker‏, 16 באפריל 2023 אורן אהרוני, טקס ספורטאי השנה 2015: כל הנבחרים, באתר ynet, 29 בדצמבר 2015 פוטו טוקיו, באתר ynet, 13 באוגוסט 2021 50 התוצאות הטובות בישראל - קפיצה לרוחק באתר איגוד האתלטיקה בישראל 50 התוצאות הטובות בישראל - קפיצה משולשת באתר איגוד האתלטיקה בישראל אורן אהרוני, חנה מיננקו-קנייזבה בגמר אליפות אירופה באולם, באתר ynet, 7 במרץ 2015